
Uznesenie Okresný súd Lučenec v spore žalobcu: Rozhlas a televízia Slovenska, IČO: 47 232 480, so sídlom Mlynská dolina, 845 45 Bratislava proti žalovanému: A. B., narodený XX.XX.XXXX, trvale bytom C. D. XXX, XXX XX C. D., štátny občan SR o zaplatenie 128,36 Eur s príslušenstvom, o späťvzatí žaloby, takto rozhodol: I. Platobný rozkaz Okresného súdu Lučenec č.k. 13C/83/2023-19 zo dňa 15.11.2023 zrušuje. II. Konanie z a s t a v u j e . III. Žalovaný j e p o v i n n ý nahradiť žalobcovi trovy konania v rozsahu 100%, vo výške ako bude rozhodnuté osobitným uznesením vydaným vyšším súdnym úradníkom, v lehote troch dní od právoplatnosti tohto uznesenia. odôvodnenie: 1. Dňa 13.11.2023 bola Okresnému súdu Lučenec (ďalej len „súd prvej inštancie“ alebo „súd“) doručená žaloba o zaplatenie 128,36 Eur s príslušenstvom. 2. Podaním zo dňa 30.04.2024 vzal žalobca žalobu v celom rozsahu späť a žiadal konanie zastaviť, nakoľko žalovaný dňa 28.02.2024 žalovanú sumu s príslušenstvom žalobcovi uhradil. 3. Podľa § 144 zák. č. 160/2015 Z. z. Civilný sporový poriadok (ďalej len "CSP") žalobca môže vziať žalobu späť. 4. Podľa § 145 ods. 1 CSP ak je žaloba vzatá späť celkom, súd konanie zastaví. 5. V zmysle § 146 CSP súd konanie nezastaví, ak žalovaný so späťvzatím žaloby z vážnych dôvodov nesúhlasí. Na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. Súhlas žalovaného je potrebný vždy, ak určitý spôsob usporiadania vzťahu medzi stranami vyplýva z osobitného predpisu. 6. „Pokiaľ súd prvej inštancie rozhodol o žalobe platobným rozkazom podľa § 265 CSP a k späťvzatiu žaloby dôjde pred uplynutím lehoty na podanie odporu, súd prvej inštancie platobný rozkaz zruší a zastaví konanie. Pri čiastočnom späťvzatí žaloby postupuje rovnako vo vzťahu k tej časti predmetu konania, ktorej sa späťvzatie časti žaloby týka. V tomto prípade, súd prvej inštancie nepredkladá vec odvolaciemu súdu na rozhodnutie podľa § 370 CSP, keďže o žalobe bolo rozhodnuté osobitným procesným postupom v rámci skráteného konania. Uznesenie o zrušení platobného rozkazu alebo jeho časti a o zastavení konania alebo jeho časti vydá sudca súdu prvej inštancie. Proti výroku o zastavení konania alebo jeho časti je prípustné odvolanie v zmysle § 357 písm. a) CSP, v dôsledku
čoho nemôže byť toto uznesenie vydané vyšším súdny úradníkom“ (Števček, M., Ficová, S., Baricová, J., Mesiarkinová, S., Bajánková, J., Tomašovič, M., a kol. Civilný sporový poriadok. Komentár. Praha: C.H. Beck, 2016, 538 s.). 7. Nakoľko žalobca vzal účinne žalobu späť v celom rozsahu pred uplynutím lehoty na podanie odporu, súd prvej inštancie v súlade s ustanovením § 145 ods.1 CSP platobný rozkaz zrušil a konanie zastavil (I. a II. výrok). 8. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 9. Podľa § 256 ods. 1 CSP ak strana procesne zavinila zastavenie konania, súd prizná náhradu trov konania protistrane. 10. Ak dôjde k zastaveniu sporového konania v dôsledku späťvzatia žaloby, súd je pri rozhodovaní o trovách konania povinný skúmať procesnú zodpovednosť na zastavení konania pri oboch procesných stranách, teda aj na strane žalobcu, aj na strane žalovaného. Nakoľko žalobca vzal žalobu späť z dôvodu, že žalovaný po podaní žaloby uhradil žalovanú sumu aj s príslušenstvom, nemožno procesné zavinenie zastavenia konania pričítať žalobcovi. Žalobca žalobu o zaplatenie sumy 128,36 Eur s príslušenstvom podal dôvodne a vznikol mu voči žalovanému nárok na náhradu trov konania v plnom rozsahu. Poučenie: Proti tomuto rozhodnutiu je prípustné odvolanie, ktoré sa podáva v lehote 15 dní odo dňa doručenia, prostredníctvom Okresného súdu Lučenec, Dr. Herza 14, 984 37 Lučenec na Krajský súd Banská Bystrica, a to písomne. Podľa § 363 CSP v odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie je potrebné predložiť s potrebným počtom rovnopisov a s prílohami tak, aby jeden rovnopis zostal na súde, a aby každý účastník dostal jeden rovnopis odvolania. Ak účastník nepredloží potrebný počet rovnopisov a príloh, súd vyhotoví kópie na jeho trovy.

